Yorgen Fenech ittieħed id-Depot kmieni waranofsinhar fuq xiri ta' armi u velenu mid-dark web, li ħallas għalihom bil-Bitcoin. Sorsi infurmati qalu ma' Newsbook.com.mt li l-Pulizija mistennija tħarrek lin-negozjant fuq dan il-każ. Il-Pulizija ħabbret li se jitressaq il-Qorti fil-5.30pm quddiem il-Maġistrat Gabriella Vella. Yorgen Fenech bħalissa qed jaffaċċja sentenza ta' għomor il-ħabs wara li l-ġimgħa li għaddiet tpoġġa taħt att ta' akkuża dwar kompliċità fl-assassinju tal-ġurnalista Daphne Caruana Galizia. Ritratt meħud mill-filmat ta' ONE News Fl-aħħar ġimgħat fil-Qorti, id-Deputat Avukat Ġenerali Philip Galea Farrugia qal li f'Novembru 2018, Fenech irċieva emails dwar xiri ta' armi, uħud bis-silencer, machine guns, 800 bullet u żewġ hand grenades. Għalkemm għadu ma ġiex stabbilit jekk l-armi waslux għand Fenech u x'kien ippjanat li jagħmel bihom, ix-xiri tagħhom seħħ ftit wara li ġie żvelat li hu sid il-kumpanija 17 Black , f'Novembru 2018. Dr Galea Farrugia kien irrefera wkoll għal email minn April tal-2019 dwar pakkett li kien fih 20 gramma ta' Potassium Sodium Cyanide Powder. L-Avukat tad-Difiża Dr Charles Mercieca kien staqsa lill-Qorti dwar x'inhi r-relevanza u jallega li din kienet email ta' spam. Madanakollu d-Deputat AĠ staqsa li jekk Fenech mhux kollettur, x'raġuni seta' kellu li jixtri l-armi jekk mhux biex jagħmel att illegali. #td_uid_2_612a76220b683 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/08/26144939/WhatsApp-Image-2021-08-26-at-14.46.26-1-80x60.jpeg) 0 0 no-repeat}#td_uid_2_612a76220b683 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/08/26144955/WhatsApp-Image-2021-08-26-at-14.46.26-80x60.jpeg) 0 0 no-repeat}#td_uid_2_612a76220b683 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/08/26145010/WhatsApp-Image-2021-08-26-at-14.46.24-1-80x60.jpeg) 0 0 no-repeat}#td_uid_2_612a76220b683 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/08/26145025/WhatsApp-Image-2021-08-26-at-14.46.24-80x60.jpeg) 0 0 no-repeat}#td_uid_2_612a76220b683 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/08/26145039/WhatsApp-Image-2021-08-26-at-14.46.23-80x60.jpeg) 0 0 no-repeat} 1 minn 5 Miguela Xuereb Ara x'ħareġ iktar mill-Qorti: "Fenech ordna hand grenades, mijiet ta' bullets u rifles" Cyanide hija kimika velenuża li tintuża bħala qattiela silenzjuża fil-kotba ta' Agatha Christie. Kien velenu popolari mal-ispiji u uffiċjali għolja fit-Tieni Gwerra Dinjija. Il-persuna li tikkonsma s-cyanide tista' tmut f'temp ta' ftit sekondi. F'Awwissu 2020: Yorgen Fenech investigat dwar importazzjoni ta' velenu F'Settembru tal-2020 f'waħda mis-seduti tal-inkjesta dwar l-assassinju tal-ġurnalista, is-Supretendent George Cremona mit-Taqsima ta' Kontra t-Terroriżmu kien qal li l-Pulizija sabet informazzjoni fid-dark web li kellu jasal pakkett għand George Fenech, missier Yorgen Fenech, li huwa mejjet, b'munizzjon u arma tan-nar armata b'silencer. Sadanittant, fl-aħħar jiem, Newsbook.com.mt żvela kif fl-istess jum li ġie identifikat bħala sid 17 Black, Fenech xtara ħames kameras żgħar li jintużaw biex jinħbew xi mkien. Jumejn wara xtara iPhone ġdid, kamera oħra biex jispija u staqsa dwar il-proċess biex wieħed jiħħekkja mowbajl. Nhar il-Ġimgħa, hu u jixhed fil-każ kostituzzjonali miftuħ minn Fenech stess fuq iċ-ċaħda għall-ħelsien mill-arrest tiegħu, is-Supretendent Keith Arnaud informa lill-Qorti li Fenech kien bagħat email lil xi ħadd biex jistaqsi fuq il-possibbiltà li jiħħekkja l-mowbajl ta' xi ħadd. Arnaud qal li lil Fenech din il-persuna assiguratu li ma jinqabadx jekk jiħħekkja mowbajl, imma Arnaud ammetta li l-investigaturi ma jafux lil min ried jiħħekkja Fenech. Aqra iktar: Meta żvelaw li hu sid 17 Black staqsa fuq kif tiħħekkja mowbajl .td_uid_4_612a7622128ed_rand.td-a-rec-img{text-align:left}.td_uid_4_612a7622128ed_rand.td-a-rec-img img{margin:0 auto 0 0}